laion/Wikipedia-Exotic huggingface dataset:
Kriitiline realism (filosoofia)

Kriitiline realism on teooria tajuõpetuses, et mõned meie meeleandmed (näiteks esmaste omadustega andmed) võivad ja esindavad täpselt väliseid esemeid, omadusi ja sündmusi, samas kui teised meie meeleandmed (näiteks ettekujutused ja illusioonid) ei esinda täpselt ühtegi välist eset, omadust ja sündmust. Kriitiline realism tekkis 1920 a. USA-s. Esindajad Roy Wood Sellars ja George Santajana. Tunnus on tajutoimingu liigitamine kolmeks: ese, isik ja vahendavad andmed (mis moodustavad teadmise sisu). Kriitilises realismis eristatakse meelest sõltuvad maailma osad ja tajusüsteemist või mõistusest sõltuvad sisemise kujutluse loomingu osad. See erineb otsese realismi kahe osalisest tajumudelist. Kriitilises realismis teadmiste peamiseks esemeks on meist sõltumatult eksisteeriv tunnetatav maailm. Reaalsus ei ole otseselt tajutav. Füüsilise maailma tunnetusliku mõistmise teel on vahendajaks vaimsed protsessid, mudelid ja skeemid. Tuleb selgelt eristada uuritavat asja ja vaimset protsessi, mille kaudu me asja kohta teadmisi saame. Teadmise loomise protsessi osana käsitletakse ka vigu, illusoorseid ettekujutusi ning tunnetuslikku variatiivsust. Katrin Niglas, Teadusmetodoloogia, loeng 2.
Calonarius

Calonarius on šampinjonilaadsete seltsi vöödikuliste sugukonda kuuluv perekond seeni. Calonarius atrovirens Calonarius aureofulvus Calonarius aureopulverulentus Calonarius barbarorum Calonarius citrinus Calonarius corrosus Calonarius cupreorufus – vaskpruun vöödik Calonarius dalecarlicus Calonarius elotoides Calonarius flavipallens Calonarius flavovirens Calonarius meinhardii – Meinhardi vöödik Calonarius odorifer – aniisvöödik Calonarius olearioides Calonarius piceae Calonarius prasinus Calonarius saporatus Calonarius sodagnitus Calonarius sulfurinus Calonarius andmebaasis eElurikkus
Vaskpruun vöödik

Vaskpruun vöödik (Calonarius cupreorufus) on šampinjonilaadsete seltsi vöödikuliste sugukonda kuuluv liik seeni. Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar. Liiki kirjeldati 1994. aastal kui Cortinarius cupreorufus. 2022. aastal paigutati liik geeniandmete põhjal ümber perekonda Calonarius. Liimatainen, Kare; Kim, Jan T.; Pokorny, Lisa; Kirk, Paul M.; Dentinger, Bryn; Niskanen, Tuula (2022-01-01). "Taming the beast: a revised classification of Cortinariaceae based on genomic data". Fungal Diversity. 112 (1): 89–170. doi:10.1007/s13225-022-00499-9. hdl:2299/25409. ISSN 1878-9129. Vaskpruun vöödik andmebaasis eElurikkus
Caspar Wrede

Sünnikuupäev pole teada, surnud 1667, maetud Tallinna toomkirikusse 27. veebruaril 1667. Perekond 1625. aastal tutvustatud Rootsi Rüütelkonna Svenneklassenis numbriga 68, perekond sai vabahärra tiitli 18.8.1653 ja tutvustati 7.6.1654 numbriga 44. Perekond kanti 1746. aastal Eestimaa rüütelkonda numbriga 135. Immatrikuleeriti Soome rüütelkonda 17.9.1818 numbriga 2 vabahärrade lehel. Perekond elab edasi Rootsis, Soomes ja Saksamaal. Caspar oli Henrik Wrede poeg, kes langes 17. septembril 1605 Krikholmi lahingus pärast seda, kui andis oma hobuse Rootsi kuningale Karl IX-le, pärast kuninga hobuse langemist. “Kui üks liivimaalane nimega Henrik de Wrede poleks meid oma hobusega aidanud, oleksime langenud vaenlase kätte elusalt või surnult.” Casparil oli kaks poega. Caspari vanem poeg, Fabian Wrede sündis Peippolas Elimäki vallas (Soome) 20.3.1641, surnud 6.12.1712, millega krahviperekond meessoost liinil hääbus. Krahv 10.12.1687, tutvustatud 1689. Rootsi kuningas Karl XII eestkostja. Maetud Cruus hauas Björklinge kirikusse Uppsalas Rootsis. Caspari noorem poeg Gustaf Johan sündis 1645, surnud 7.1.2.1695[küsitav] Ruokolahes, maetud Orimattila kirikusse (Soome) 1696. Gustaf Johani noorim poeg Fabian, sünnikuupäev pole teada, surnud 1727 Wredensitzis (Preedi mõis, Eesti) omas lisaks Sitzile ka Rehhot Eestis. Fabian oli perekonna peaharude esiisa, kes elas Eestis kuni 1930. aastateni. Caspari noorem vend Carl Henrik (sündinud 8.4.1606 Haapsalus, Eesti, st pärast isa surma 17.9.1605) surnud 3.11.1654, maetud Jakobi kirikusse Stockholmis (Rootsi) on perekonna esiisa Soomes. "Wrede af Elimä nr 44 - Adelsvapen-Wiki". www.adelsvapen.com. Vaadatud 29. juulil 2024. Kuningas Karl IX kiri riiginõukogule 24.9.1605 Aminoff-Winberg, Johanna (2022). Ättartavlor, T-Ö femte delen (rootsi) (esimene trükk). Helsingi Soome: FInlands Riddarhus. Lk 381-382. ISBN 978-952-68717-5-5. {{raamatuviide}}: kontrolli parameetri |isbn= väärtust: checksum (juhend) Aminoff-Winberg, Johanna (2022). Ättartavlor för de på Finlands riddarhus inskrivna ättarna, femte delen T - Ö (rootsi) (esimene trükk). soome: Finlands Riddarhus. Lk 379-384. ISBN 978-952-68717-5-2.
Erich Veetõusme

Erich Veetõusme (11. jaanuar (vkj)/ 24. jaanuar 1918 Tallinn – 17. mai 1959 Tallinn) oli Eesti kergejõustiklane (kesk- ja pikamaajooksja). Lapsepõlv möödus Raasikul, lõpetas Pikavere algkooli. Õppis Eesti sõjaväeteenistuses autojuhiks. Esimest korda võistles 16-aastaselt. Treenis omapäi, alates 1937. aastast Tallinna tselluloosivabrikus töötades spordiühing Puhkekodu liikmena koos Hugo Tartoga. Tõusis esile Eesti meistri ja rekordimehena 800 m jooksus. Kalevi liikmena (alates 1939. aastast) treenis Edgar Tamme, Ruudi Toomsalu ja Eduard Pröömi juhendamisel. Aastatel 1938–1952 tuli ta Eesti ja Eesti NSV meistriks 35 korral: 22 korral üksikjooksudes (sh 6 korral murdmaajooksudes) ja 13 korral teatejooksudes. Võistles 26 korda Eesti NSV koondises. Aastatel 1938–1952 uuendas ta Eesti ja Eesti NSV rekordeid 25 korral üksikjooksudes ja 11 korral teatejooksudes. Võitis NSV Liidu meistrivõistlutel 1500 m jooksus neli kulda (1945, 1949–1951) ja hõbeda (1947), 800 m jooksus hõbeda (1949) ja kaks pronksi (1945 ja 1948), ka teatejooksus hõbeda (1945) ja pronksi (1946). Parandas 1500 m jooksus kaks korda NSV Liidu rekordit ning oli 1948. aastal rekordi püstitajaid 4 × 800 m ja 1952. aastal 4 × 1500 m teatejooksus. Kuulus neli korda NSV Liidu kergejõustikukoondisesse. Juhendas 1945–1954 Kalevi keskmaajooksjaid Aleksander Tšikinit, Manivald Vallikivi, Ilmar Pendret, Ants Kõverjalga ja Mihail Velsvebelit. "Kergejõustik". Tallinn 1956. Kaasautor 1960–1992 korraldas Kalev tema mälestuseks jooksuvõistlust. Biograafia ESBL-is (vaadatud 29.07.2024) Biograafia ESBL-is Erich Veetõusme veebisaidil Olympedia (inglise) Haud Tallinna Metsakalmistul
Aadam ja Eeva

Aadam ja Eeva on üks kunstiteoste motiividest. Paljudel juhtudel on seda kasutatud selleks, et õigustada alasti figuuride kujutamist.
Chicago maraton

Chicago maraton (inglise keeles Chicago Marathon) on igal aastal oktoobri alguses Ameerika Ühendriikides Illinoisi osariigis Chicago linnas toimuv maratonivõistlus. See kuulub prestiižsesse maailma maratoni suurvõistluste sarja ning seda korraldatakse alates 1977. aastast. Chicago maraton on tuntud oma kiire ja tasase raja poolest, mis kulgeb läbi 29 linna linnaosa, alustades ja lõpetades Grant Parkis. Rada on sobilik nii isiklike- kui maailmarekordite püstitamiseks. Üritusest võtab igal aastal osa üle 40 000 jooksja rohkem kui 100 riigist ning seda jälgib tee ääres üle miljoni pealtvaataja. Chicago maraton on ka heategevuslik üritus, mille käigus kogutakse märkimisväärseid summasid erinevatele heategevusorganisatsioonidele. "World Marathon Majors". World Marathon Majors. Originaali arhiivikoopia seisuga 20. veebruar 2009. Vaadatud 22. aprillil 2009. Bannon, Tim; Rumore, Kori (11. oktoober 2019). "Chicago Marathon 2019". Chicago Tribune. Originaali arhiivikoopia seisuga 8. oktoober 2019. Vaadatud 25. märtsil 2021. "Marathon raises record amount". Chicago Sun-Times. 21. detsember 2006. Originaali arhiivikoopia seisuga 30. oktoober 2021. Vaadatud 29. oktoobril 2009. "Team World Vision". Originaali arhiivikoopia seisuga 12. aprill 2008. Vaadatud 18. veebruaril 2008. Britt, Raymond, "Chicago Marathon: Images of Sport", Arcadia Publishing, 2009. Cooper, Pamela, "The American Marathon", Syracuse University Press, 1998. Suozzo, Andrew, "The Chicago Marathon", University of Illinois Press, 2006. Treadwell, Sandy, "The World of Marathons", Stewart, Tabori & Chang, 1987. www.chicagomarathon.com
Perlovskoje kalmistu

Perlovskoje kalmistu (vene keeles Перловское кладбище) on kalmistu Moskvas Kirderingkonnas Lossinoostrovski rajoonis (munitsipaalringkonnas) aadressil Startovaja ulitsa 16. Perlovskoje kalmistu pindala on 12,7 hektarit. Kalmistul on ka kolumbaarium. Perlovskoe kalmistul on kolm juudi sektorit. Perlovskoje kalmistu rajati 1932. aastal algselt juudi kalmistuna. Seoses halduspiiride muutmisega on kalmistu alates 1978. aastast Moskva linna piirides. Kalmistul on Teises maailmasõjas hukkunud Nõukogude sõjaväelaste vennaskalmistu. Nikolai Bahvalov, matemaatik Boriss Birger, kunstnik Albert Burov, näitleja, teatrilavastaja ja teatripedagoog Naum Granovski, fotograaf ja fotokorrespondent Serafima Jungai, helilooja, pianist ja muusikapedagoog Nadežda Jureneva, kammerlaulja ja muusikapedagoog Daniil Kraminov, ajakirjanik, kirjanik ja publitsist Igor Miklaševski, poksija, poksitreener- ja kohtunik ning luuraja Viktor Panfjorov, mehhaanikateadlane Anatoli Rubinov, ajakirjanik, publitsist ja kirjanik Mihhail Rubtsov, metsandusteadlane Marija Skvortsova, näitleja Boriss Šustrov, kirjanik ja stsenarist Vladislav Zubarev, kunstnik Vladislav Žmelkov, jalgpallur Перловское кладбище ritual.ru. Vaadatud 29. juulil 2024 Перловское кладбище Ритуальная служба "ГС-Ритуал". Vaadatud 29. juulil 2024 Перловское кладбище Государственное Бюджетное Учреждение города Москвы Ритуал. Vaadatud 29. juulil 2024
Rooma maraton

Rooma maraton (itaalia keeles Maratona di Roma) on maratonivõistlus, mis toimub igal aastal, tavaliselt märtsis või aprillis, Itaalia pealinnas Roomas. Esmakordselt korraldati see 1982. aastal ning on sellest ajast saadik kasvanud üheks Euroopa populaarseimaks maratoniks. Rooma maratoni rada on unikaalne, kulgedes läbi ajalooliste vaatamisväärsuste, sealhulgas Colosseumi, Püha Peetruse väljaku, Panteoni ja paljude teiste kuulsate monumentide. Võistlus algab ja lõpeb Colosseumi lähedal, pakkudes jooksjatele ja pealtvaatajatele hea vaate Rooma ajaloolisele südamele. Igal aastal lõpetab Rooma maratoni üle 5000 jooksja kogu maailmast, muutes selle oluliseks rahvusvaheliseks spordisündmuseks ja turismiatraktsiooniks. Kuigi rada pole kiireim maailmas oma arvukate väikeste tõusude ja ajaloolise sillutise tõttu, pakub see võimalust kogeda Rooma kultuuripärandit. "ROMANO DESSI' - Run Rome the Marathon | ENDU". www.endu.net. Originaali arhiivikoopia seisuga 23. september 2021. Vaadatud 3. veebruaril 2022. Koduleht
Rotterdami maraton

Rotterdami maraton (hollandi keeles Marathon Rotterdam; ametliku nimega NN Rotterdam Marathon) on maratonijooksuvõistlus, mis toimub iga aasta aprilli alguses Hollandis Rotterdamis. Esmakordselt korraldati see 1981. aastal ning on sellest ajast saadik kujunenud üheks maailma prestiižsemaks maratoniks. Rotterdami maraton on tuntud oma kiire ja tasase raja poolest, mis kulgeb läbi linna tänavate ja üle kuulsa Erasmuse silla. See maraton on olnud paljude rekordite sünnikoht, sealhulgas mitme Hollandi rekordi. Igal aastal osaleb Rotterdami maratonil üle 16 000 jooksja rohkem kui 80 riigist ning seda jälgib tee ääres üle 900 000 pealtvaataja. Rotterdami poolmaraton Koduleht
Janika Lõiv

Janika Lõiv (aastani 2011 Ardel, sündinud 28. novembril 1989 Võrus) on eesti jalgrattasportlane. Ta lõpetas 2008. aastal Tsirguliina Keskkooli. Ta on harrastanud isa Veiko käe all kergejõustikku ning tulnud aastatel 2007–2011 kesk-, takistus- ja pikamaajooksus mitmel korral Eesti juunioride ja noorsoomeistriks ning võitnud Eesti meistrivõistlustel 2 korral 3000 m takistusjooksus (2008, 2010) ja Eesti sisemeistrivõistlustel 3000 m jooksus (2008) pronksi. Jalgrattatreeninguid alustas Janika Lõiv 2014. aastal abikaasa Urmas Lõivu õhutusel. Hiljem on tema treenerid olnud ka Karmen Reinpõld ja Jesus Castellanos Torres. Lõiv on võistelnud profiklubides KMC Orbea (2022, Prantsusmaa) ja KMC MTB Racing Team (2023–2024, Holland). Aastast 2019 on ta MTÜ Team Lõiv MTB juhatuse liige. Mägirataste maastikusõit: 2020. aasta suveolümpiamängudel Tōkyōs 17. ja 2024. aasta suveolümpiamängudel Pariisis 19. koht. Mägirataste maastikusõit: 2018. aastal 40., 2019. aastal 23., 2020. aastal 20., 2021. aastal 16. ja 2023. aastal 35. koht. Lühirajasõit: 2021. aastal 13. ja 2022. aastal 29. koht. Mägirataste maastikusõit: 2018 – 23., 2019 – 9., 2020 – 11., 2021 – 6., 2022 – 11., 2023 – 13. (ühtlasi Euroopa mängud) ja 2024 – 8. koht. Lühirajasõit: 2024 – 4. koht. Aastatel 2017–2024 on Lõiv tulnud 10 korral Eesti meistriks (sh 3 korral lühirajal) mägirataste maastikusõidus ja 1 korra teatekrossis. Aastatel 2019–2023 on Janika Lõiv valitud Eesti Jalgratturite Liidu poolt Eesti parimaks naisratturiks. Janika Lõivu vanemad on Piia ja Veiko Ardel. Veiko Ardel on tulnud 1987. aastal vabamaadluses Eesti meistriks, tegutsenud maadlus- ja kergejõustikutreenerina ning on läbinud rohkem kui 50 korral maratoni jooksudistantsi. Janika Lõivul on kaks õde, noorem õde Johanna Ardel on tulnud mitmel korral kesk- ja pikamaajooksudes Eesti meistriks ja sisemeistriks. Selgunud on Valgamaa aasta parimad sportlased. Lõuna_Eesti Postimees,20. detsember 2007. Eesti meistrivõistlused. Eesti Kergejõustiku Liit. Selgusid Eesti parimad ratturid. sport.postimees.ee, 10. november 2023. Perekond Ardel – ettevõtlikkus kui elustiil. maalelamisepaev.ee, 13.09.2021. Lõiv Biograafia ESBL-is Janika Lõiv rühkis nelja aastaga nullist olümpiaala maailma eliiti. Õhtuleht, 28. oktoober 2020. Janika Lõiv loobus profilepingust, et valmistuda OM-iks koduste toetajate toel. jooksja.ee, 10. detsember 2020. Lõiv enne teist olümpiat: see on ikka ime, et suutsin punktid kokku korjata. sport.err.ee, 2. juuni 2024.
Bounty (šokolaad)

Bounty on kookostäidisega šokolaadibatoon, mida toodab Ameerika Ühendriikide ettevõte Mars Inc. See tuli Suurbritannias ja Kanadas turule 1951. aastal. Bounty on 1936. aastal müügile tulnud Moundsi kompkveki koopia ning samuti on eeskuju võetud 1948. aastal tootmisse jõudnud The Hershey Company kommist Almond Joy.
Uno (kaardimäng)

See artikkel räägib kaardimängust. Videomängu kohta vaata artiklit Uno (videomäng). Teiste tähenduste kohta vaata artiklit Uno (täpsustus). "UNO" on kaardimäng, mille leiutas 1971. aastal Merle Robbins Cincinnati eeslinnas Readingus Ohio osariigis Ameerika Ühendriikides. Aastani 1992 kuulusid mängu õigused ettevõttele International Games, jaanuaris 1992 ostis Mattel firma ära. "Uno" mängimiseks on eraldi kaardid, kuid see on tuletatud traditsioonilisest saksa mängust mau-mau. "Mattel to buy International Games". UPI. 23. jaanuar 1992. Vaadatud 29. novembril 2018. Ametlikud reeglid (inglise keeles) "Uno" Matteli kodulehel
Fiat Uno

Fiat Uno on Itaalia autotootja Fiati sõiduautomudel. Uno jõudis turule aastal 1983 ning selle kahe põlvkonna kolme- ja viieukselised luukpärad olid tootmises aastani 1995, samas Brasiilias toodeti neid veel 2021. aastani. Sõiduki kujundas Italdesigni disainer Giorgetto Giugiaro ning sellega prooviti teha 1978. aasta Lancia Megagamma ideest väiksem versioon. Uno vahetas välja Fiati alates 1971. aastast toodetud väikeauto 127. Detsembris 1983 valiti Uno Euroopa 1984. aasta autoks napilt rivaali Peugeot 205 ees. Välja tulles oli Uno saadaval neljasilindriste bensiinimootoritega: 903 cm3/45 hj, 1116 cm3/55 hj ja 1301 cm3/70 hj. Aprillis 1985 tuli välja ka hot hatch-versioon Uno Turbo i.e. See kasutas Fiat Ritmolt pärit 1301 cm3 bensiinimootorit Boschi mitmepunktisissepritse, Magneti Marelli elektroonilise süütesüsteemi ja vesijahutusega vahejahutiga IHI laaduriga, mis andis võimsuseks 105 hj - piisav, et 845 kg auto kiirendaks 0-100 8.5 sekundiga. Algselt oli kubatuuriks 1299 cm3, kuid peagi muudeti see 1301 cm3le, kuna Itaalia toonaste liiklusseaduste kohaselt sõltus kiirteede kiirusepiirang mootori kubatuurist: 900-1299 cm3 kubatuuriga autodele 130 km/h, üle 1300 cm3 140 km/h. Septembris 1989 esitleti Frankfurti autonäitusel facelifti läbinud Unot. Itaalias lõppes Uno tootmine 1995. aastal peale järglasmudeli Punto väljatulekut. Kokku toodeti Itaalias ligi 6.033 miljonit autot. Tootmine jätkus veel Poolas (1994-2002), Türgis (1994-2000) ja Lõuna-Ameerikas (Argentiinas 1989-2000, Brasiilias 1984-2014). 2010. aastal tuli Brasiilias välja uus Uno, mis oli aga senisest Unost väiksem linnaauto (A-kategooria). Seda toodeti kuni 2021. aastani. 1987-1994 tegutses Itaalias Emilia-Romagna ja Marche maakondades kriminaalne rühmitus "Valge Uno jõuk" (Banda della Uno bianca), mille liikmed olid valdavalt äärmusparempoolsete vaadetega politseinikud. Nad kasutasid transpordiks tihti valgeid Fiat Unosid, kuna neid oli suhteliselt lihtne varastada ja vägagi raske tuvastada, kuna auto oli toona Itaalias vägagi laialt levinud. Todeti üle 8,8 miljoni auto ning seega on Fiat Uno tootmisarvult ajaloo kaheksas autoplatvorm. Rohkem on toodetud vaid Volkswagen Põrnikat, Ford T-d, Fiat 124, General Motorsi B-platvormi 1965–1970, J-platvormi 1981–1997, B-platvormi 1961–1964 ja B-platvormi 1977–1990. "Banda della "Uno bianca", scarcerato l'ex poliziotto Marino Occhipinti". www.ilmessaggero.it (itaalia). 3. juuli 2018. Vaadatud 9. oktoobril 2024. Iuliano, Renato (3. juuli 2015). "Nuova Fiat Uno, un modello per il low cost" [The New Fiat Uno, a "low cost" model]. Blasting News (itaalia). Lugano, Switzerland. Originaali arhiivikoopia seisuga 15. november 2016.
Gruyère'i juust

Gruyère [grüiäär]; saksa keeles Greyerzer) on šveitsi juust, mis on pärit Fribourgi, Vaud', Neuchâteli ja Berni kantonitest. See on nime saanud Frobourgis asuva Gruyères' linna järgi. Aastal 2001 sai see Appellation d'origine protégée sertifikaadi. Gruyère on Šveitsi ehk Alpi tüüpi juust, mis võib olla nii magus kui veidi soolane, maitse oleneb suuresti vanusest. Noorena on see kreemjas ja pähkline, vanemana kõvem. Juust saavutab lõpliku vanuse viie kuni kaheteistkümne kuu jooksul ning võib mureneda. Gruyèred aetakse vahel segi Emmentali juustuga, kuid erinevalt Emmentalist ei ole tänapäevases Gruyères eriti auke (kuigi 19. sajandil võis see olla vastupidi). Gruyère on nii Šveitsi kui suure osa Euroopa populaarseim juustusort. Kulinarisches Erbe der Schweiz Juustude loend Palazzo della Civiltà Italiana Quimme, Peter (1976). The Signet Book of Cheese (inglise). gruyere texture cracks grainy. Lortal, Sylvie, "Cheeses made with Thermophilic Lactic Starters", Chapter 16 in Handbook of Food and Beverage Fermentation Technology, 2004, CRC Press, ISBN 0203913558, 9780203913550, google books Le Gruyère AOC koduleht
Comté juust

Comté on Prantsusmaalt pärit juustusort, mida valmistatakse Šveitsiga piirnevas Franche-Comté piirkonnas pastöriseerimata lehmapiimast. Comte on appellation d'origine contrôlée (AOC) sertifikaadi juustudest enimtoodetud, seda valmistatakse aastas ligi 66 500 tonni. See on Alpi-tüüpi juust. Comtéd valmistatakse ketastena, mis on 40–70-cm läbimõõduga ning umbes 10 cm paksud. Üks ketas kaalub kuni 50 kg. Koor on tavaliselt tolmukaspruuni värvi ja sisemus kahvatukollane. Tekstuur on suhteliselt kõva ja elastne ning maitse on mahe ja kergelt magus. Juustude loend "The Comté Market (Le marché du Comté)". Vaadatud 18. augustil 2016.
Wing chun

Wing chun (ka yongchun; hiina keeles 詠春 või 咏春) on hiina võitluskunst, Lõuna-Hiina kung fu liik. See on keskendunud lähivõitlusele, kiirlöökidele ja otsesele tõhususele. Sellel on filosoofia, mis rõhutab vastase keskjoone tabamist. See saavutatakse samaaegse rünnaku ja kaitsega ja vastase jõu kasutamisega tema enda vastu. Hiina võitluskunstid Wushu Leung, Ting (2000). Roots and Branches of Wing Tsun, Second edition (January 1, 2000). Leung Ting Co ,Hong Kong. ISBN 962-7284-23-8. Benjamin N. Judkins & Jon Nielson (2015). The Creation of Wing Chun: A Social History of the Southern Chinese Martial Arts. SUNY Press. ISBN 978-1-4384-5695-9.
Dodopalm

Dodopalm (Acanthophoenix) on katteseemnetaimede perekond palmiliste sugukonnas, mis kasvab India ookeani Maskareeni saarestikus. Perekonda kuulub kolm liiki, mis kõik on väljasuremisohus. Acanthophoenix crinita – reunioni dodopalm Acanthophoenix rousselii – Rousseli dodopalm Acanthophoenix rubra – mauriitsiuse dodopalm
Kairi Kohvik

Kairi Kohvik OÜ avati Tikste Coopis 01.06.2024
Raffiapalm

Raffiapalm (Raphia) on katteseemnetaimede perekondpalmiliste sugukonnas. Perekonda kuulub ligi 20 liiki, mis kasvavad enamjaolt Aafrika troopilistes piirkondades, eriti Madagaskaril. Üks liik (hiidlehine raffiapalm) on levinud ka Kesk- ja Lõuna-Ameerikas. Raffiapalmid kasvavad kuni 16 meetri kõrgusteks ning nende lehed võivad olla kuni 3-meetrise läbimõõduga. Raphia farinifera – madagaskari raffiapalm Raphia regalis – kuninglik raffiapalm Raphia taedigera – hiidlehine raffiapalm Raphia vinifera – veini-raffiapalm "Kew World Checklist of Selected Plant Families". Originaali arhiivikoopia seisuga 15. aprill 2017. Vaadatud 29. juulil 2024.
SZA

See artikkel räägib Ameerika Ühendriikide lauljast-laulukirjutajast. Teiste tähenduste kohta vaata lehekülge SZA (täpsustus). Solána Imani Rowe (sündinud 8. novembril 1989 St. Louisis Missouris) on Ameerika Ühendriikide laulja-laulukirjutaja. Tema esinejanimi on SZA. SZA alustas muusikakarjääri 2010. aastate alguses, avaldades iseseisvalt EP-sid.[viide?] 2013. aastal sõlmis ta lepingu plaadifirmaga Top Dawg Entertainment.[viide?] SZA muusika on segu R&B-st, soulist, hiphopist ja alternatiivmuusikast. Tema laulusõnad käsitlevad sageli selliseid teemasid nagu enesekindlus, seksuaalsus ja isiklikud suhted. Tema vanemad on Aafrika päritolu ameeriklased. Alates 2019. aastast kasutab ta Instagramis enda Nigeeria päritolu toonitavat nime Amarachi Chinonso. Top Dawg Entertainment American singer, Solána Imani Rowe, who goes by the stage name SZA has given herself a Nigerian name Boomplay / Boombuzz Nigeria, 11.04.2019.
Olenja lennuväebaas

Olenja lennuväebaas on sõjaväelennuväli Venemaal Murmanski oblastis Koola poolsaarel. Peamiselt kaugpommitajate (sh Tu-22M3) teenindamiseks mõeldud lennuväebaas asub 93,11 km kaugusel Murmanskist lõunakagus ja 8,36 km kaugusel Olenegorskis idakirdes. "Ukrainian drones attack three Russian air bases, damage supersonic bomber". ukrinform.net (inglise). Ukrinform. 27. juuli 2024. Vaadatud 27. juulil 2024.